== Historie ==
Sproget var oprindeligt identisk med de [[britanniske sprog]], en gren af de [[keltiske sprog]], der blev talt i [[Storbritannien]]. Det kom til det "lille Britannien" (Bretagne) fra "stor-Britannien" i flere bølger med keltiske udvandrere, som var blevet fordrevet af [[angelsakser]]ne i det [[5. århundrede|5.]] og [[6. århundrede]]. De fleste emigranter kom fra den nære halvø [[Cornwall]] samt [[Devon (county)|Devon]] og [[Wales]], og gennem det meste af [[Middelalderen]] lå bretonsk og [[kornisk]] stadig så tæt på hinanden, at der i realiteten var tale om ét sprogområde (omtrent som Skandinavien i dag). En mindelse om dette sprogfællesskab er bevaret i navnet på den bretonske dialekt ''Kerneweg'', der [[etymologi]]sk set er det samme som ''Kernewek'' (kornisk for "kornisk").
Historie Videnskab Humaniora Sprog